CELEX: 32021D1440
Language: da
Date: 2021-08-03 00:00:00
Title: Den Europæiske Centralbanks afgørelse (EU) 2021/1440 af 3. august 2021 om ændring af afgørelse (EU) 2019/1376 om delegation af beføjelsen til at vedtage afgørelser om pasordningen, erhvervelse af kvalificerede andele og inddragelse af kreditinstitutters tilladelser (ECB/2021/36)

6.9.2021   
               
               
                  DA
               
               
                  Den Europæiske Unions Tidende
               
               
                  L 314/14
               
            
         DEN EUROPÆISKE CENTRALBANKS AFGØRELSE (EU) 2021/1440
         af 3. august 2021
         om ændring af afgørelse (EU) 2019/1376 om delegation af beføjelsen til at vedtage afgørelser om pasordningen, erhvervelse af kvalificerede andele og inddragelse af kreditinstitutters tilladelser (ECB/2021/36)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (1), særlig artikel 4, stk. 1, litra a), b), c) og d), artikel 4, stk. 3, artikel 6, stk. 4, artikel 14, stk. 3 og stk. 5, artikel 15, stk. 3, og artikel 17, stk. 1,
         under henvisning til Den Europæiske Centralbanks afgørelse (EU) 2017/933 af 16. november 2016 om de generelle rammer for delegation af beslutningstagende beføjelser for retlige instrumenter i forbindelse med tilsynsopgaver (ECB/2016/40) (2), særlig artikel 4, og
         ud fra følgende betragtninger:
         
                     (1)
                  
                  
                     Kriterierne for delegation af beslutningstagende beføjelser til lederne af arbejdsenhederne i Den Europæiske Centralbank (ECB) med henblik på vedtagelse af afgørelser om pasordningen, erhvervelse af kvalificerede andele og inddragelse af kreditinstitutters tilladelser er fastsat i Den Europæiske Centralbanks afgørelse (EU) 2019/1376 (ECB/2019/23) (3). Erfaringerne med anvendelsen af den pågældende afgørelse har vist, at visse præciseringer og tekniske ændringer er nødvendige, navnlig af hensyn til konsekvens og sikkerhed i anvendelsen af kriterierne.
                  
               
                     (2)
                  
                  
                     Proceduren for delegation af beslutningstagende beføjelser bør præciseres i forbindelse med afgørelser om pasordningen, afgørelser om erhvervelse af kvalificerede andele og afgørelser om inddragelse af kreditinstitutters tilladelser, hvor ledere af arbejdsenheder har betænkeligheder med hensyn til samspillet mellem en sådan afgørelse og en eller flere andre afgørelser, der kræver tilsynsmæssig godkendelse. Det kan være tilfældet, hvor resultatet af den relevante tilsynsvurdering har direkte indvirkning på en eller flere af disse andre afgørelser, og afgørelserne bør derfor behandles samtidig af den samme beslutningstager med henblik på at forhindre modstridende resultater.
                  
               
                     (3)
                  
                  
                     En afgørelse om pasordningen, erhvervelse af kvalificerede andele og inddragelse af tilladelser i et tilfælde, hvor vurderingens kompleksitet kræver det, vedtages ikke ved en delegeret afgørelse, men vedtages i stedet i henhold til proceduren om ikke-indsigelse. Det bør præciseres, at der ligeledes kan være tilfælde, hvor spørgsmålets følsomhed – hvad angår indvirkningen på ECB’s omdømme og/eller den fælles tilsynsmekanismes funktion – kan kræve, at en afgørelse om pasordningen, erhvervelse af kvalificerede andele og inddragelse af tilladelser bør vedtages i henhold til proceduren om ikke-indsigelse og ikke ved en delegeret afgørelse.
                  
               
                     (4)
                  
                  
                     Den 24. juni 2020 besluttede Styrelsesrådet at etablere tæt samarbejde mellem ECB og Republikken Bulgarien (4) og mellem ECB og Republikken Kroatien (5). I henhold til artikel 7, stk. 1, i forordning (EU) nr. 1024/2013 kan ECB med henblik på at udføre visse opgaver i forbindelse med kreditinstitutter, der er etableret i en medlemsstat, der ikke har euroen som valuta, i tilfælde hvor der er etableret tæt samarbejde i overensstemmelse med den pågældende artikel, rette instrukser til den kompetente nationale myndighed i den relevante medlemsstat. Det er derfor hensigtsmæssigt at medtage sådanne instrukser blandt de retsakter, som ECB kan vedtage ved delegation til ledere af arbejdsenheder i henhold til de relevante bestemmelser i afgørelse (EU) 2019/1376 (ECB/2019/23).
                  
               
                     (5)
                  
                  
                     Anvendelsesområdet for delegerede afgørelser om kvalificerede andele bør udvides til at omfatte tilfælde, hvor den koncern, som den påtænkte erhverver tilhører, allerede er i besiddelse af en kvalificeret andel i enheden, som er målet for erhvervelsen, ingen relevant tærskel overskrides på koncernniveau, og sælgeren befinder sig uden for koncernen. Den vurdering, der ligger til grund i sådanne tilfælde, vil normalt være enkel, da de relevante omstændigheder ikke medfører en væsentlig ændring i ejerskabsstrukturen for enheden, som er målet for erhvervelsen, og vurderingen svarer derfor til den vurdering, der ligger til grund i tilfælde, hvor de kvalificerede andele følger af koncerninterne omstruktureringer, hvis beslutninger i øjeblikket er delegeret.
                  
               
                     (6)
                  
                  
                     Afgørelse (EU) 2019/1376 (ECB/2019/23) bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændringer
            Afgørelse (EU) 2019/1376 (ECB/2019/23) ændres som følger:
            
                        1)
                     
                     
                        I artikel 1 tilføjes følgende nr. 15):
                        
                           »15)   »følsomhed« (sensitivity): et karakteristika eller en faktor, der kan have en negativ indvirkning på ECB’s omdømme og/eller den fælles tilsynsmekanismes funktion, herunder, men ikke begrænset til, følgende: a) den relevante enhed under tilsyn har tidligere været eller er underlagt alvorlige tilsynsforanstaltninger såsom foranstaltninger til tidlig indgriben, b) der fastlægges ved vedtagelsen af forslaget til afgørelse en ny praksis, der i fremtiden kan binde ECB, c) forslaget til afgørelse kan efter vedtagelsen tiltrække negativ opmærksomhed fra medierne eller offentligheden eller d) en kompetent national myndighed, der har etableret tæt samarbejde med ECB, meddeler ECB, at den er uenig i forslaget til afgørelse.«
                        
                     
                  
                        2)
                     
                     
                        Artikel 3 ændres som følger:
                        
                                    a)
                                 
                                 
                                    Stk. 3 affattes således:
                                    
                                       »3.   Afgørelser om pasordningen, kvalificerede andele og inddragelse vedtages ikke på grundlag af en delegeret afgørelse, hvis vurderingens kompleksitet eller spørgsmålets følsomhed påkræver, at de vedtages i henhold til ikke-indsigelsesproceduren.«
                                    
                                 
                              
                                    b)
                                 
                                 
                                    Stk. 4 affattes således:
                                    
                                       »4.   Delegation af beslutningstagende beføjelser i henhold til stk. 1 finder anvendelse for:
                                       
                                                   a)
                                                
                                                
                                                   ECB's vedtagelse af tilsynsmæssige afgørelser
                                                
                                             
                                                   b)
                                                
                                                
                                                   ECB's godkendelse af positive vurderinger, hvor der ikke kræves en tilsynsafgørelse
                                                
                                             
                                                   c)
                                                
                                                
                                                   ECB's vedtagelse af instrukser, som i henhold til artikel 7 i forordning (EU) nr. 1024/2013 er rettet til de kompetente nationale myndigheder, med hvilke ECB har etableret tæt samarbejde.«
                                                
                                             
                                 
                              
                                    c)
                                 
                                 
                                    Følgende indsættes som stk. 7:
                                    
                                       »7.   Ledere af arbejdsenheder kan forelægge en ændring af en afgørelse om pasordningen, erhvervelse af kvalificerede andele eller inddragelse af kreditinstitutters tilladelser, der opfylder kriterierne for vedtagelse af delegerede afgørelser i artikel 4-6, for Tilsynsrådet og Styrelsesrådet til vedtagelse efter ikke-indsigelsesproceduren, hvis den tilsynsmæssige vurdering af den pågældende afgørelse har direkte indvirkning på den tilsynsmæssige vurdering af en anden afgørelse, der skal vedtages efter ikke-indsigelsesproceduren.«
                                    
                                 
                              
                  
                        3)
                     
                     
                        Artikel 4, stk. 1, ændres således:
                        
                                    a)
                                 
                                 
                                    Litra b) erstattes af følgende:
                                    
                                                »b)
                                             
                                             
                                                erhvervelsen af en kvalificeret andel er en følge af et skifte i ejerskabet i målenheden fra en holdingenhed til en anden holdingenhed inden for den samme koncernstruktur«
                                             
                                          
                              
                                    b)
                                 
                                 
                                    Følgende tilføjes som litra d):
                                    
                                                »d)
                                             
                                             
                                                erhvervelse af en kvalificeret andel foretages af en juridisk enhed, der tilhører en koncern af selskaber, som allerede er i besiddelse af en kvalificeret andel i målenheden, og ingen relevant tærskel i henhold til artikel 22, stk. 1, i direktiv 2013/36/EU som gennemført i national lovgivning overskrides på konsolideret niveau.«
                                             
                                          
                              
                  
                        4)
                     
                     
                        Artikel 5, stk. 1, litra a), affattes således:
                        
                                    »a)
                                 
                                 
                                    afgørelsen træffes på anmodning fra enheden under tilsyn eller på grund af en fusion, der medfører, at enheden under tilsyn ophører med at eksistere«.
                                 
                              
                  
         
            Artikel 2
            Overgangsbestemmelse
            Bestemmelserne i afgørelse (EU) 2019/1376 (ECB/2019/23) finder fortsat anvendelse, som uændret, i tilfælde, hvor et udkast til en afgørelse om kvalificerede andele eller inddragelse blev indgivet til ECB af den kompetente nationale myndighed inden denne afgørelses ikrafttrædelse, eller hvor underretningen om den signifikante enhed under tilsyns hensigt om at oprette en filial eller at stille selvskyldnergaranti for de tilsagn, som deres datterselskab har påtaget sig, blev indgivet til den kompetente nationale myndighed før denne afgørelses ikrafttrædelse.
         
         
            Artikel 3
            Ikrafttrædelse
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Frankfurt am Main, den 3. august 2021.
            
               Christine LAGARDE
               
                  Formand for ECB
               
            
         
         
            (1)  EUT L 287 af 29.10.2013, s. 63.
         
            (2)  EUT L 141 af 1.6.2017, s. 14.
         
            (3)  Den Europæiske Centralbanks afgørelse (EU) 2019/1376 af 23. juli 2019 om delegation af beføjelsen til at vedtage afgørelser om pasordningen, erhvervelse af kvalificerede andele og inddragelse af kreditinstitutters tilladelser (ECB/2019/23) (EUT L 224, 28.8.2019, s. 1)
         
            (4)  Den Europæiske Centralbanks afgørelse (EU) 2020/1015 af 24. juni 2020 om etableringen af tæt samarbejde mellem Den Europæiske Centralbank og Българска народна банка (Bulgariens Nationalbank) (ECB/2020/30) (EUT L 224I af 13.7.2020, s. 1).
         
            (5)  Den Europæiske Centralbanks afgørelse (EU) 2020/1016 af 24. juni 2020 om etableringen af tæt samarbejde mellem Den Europæiske Centralbank og Hrvatska Narodna Banka (ECB/2020/31) (EUT L 224 I af 13.7.2020, s. 4).